મહિલા દિવસની ઉજવણી નિમિત્તે આજે 8 માર્ચે વિશ્વની જેમ જ ભારતના નારીરત્નોને પણ માધ્યમો દ્વારા આગળ કરીને તેમનાં પરિશ્રમ-સંઘર્ષની પ્રેરક વાતો બહાર આવી રહી છે. આ કડીમાં મનુ ભાખરનું નામ એકદમ તરોતાજા છે. કદાચ તમારી નજર ગત સપ્તાહના સમાચારોમાં પડી હોય તો આ યંગ ગર્લનું નામ તમે જાણો છો. પણ યાદ કરાવવા માટે મારે એમ જણાવવું રહ્યું કે શૂટિંગ વર્લ્ડ કપ જીતી લાવનાર મનુ ભાખર… હા, હરિયાણાના ગોરિયા ગામની આ યુવતી વિશ્વમાં ‘યંગેસ્ટ ઇન્ડિયન ટુ વિન શૂટિંગ વર્લ્ડ કપ’ની ઓળખ સાથે મશહૂર થઇ ગઇ છે. જસ્ટ હમણાંના દિવસોની વાત છે કે મનુ ભાખર મેક્સિકોમાં ગુઆદાલાઝારામાં ખેલાયેલ આઈએસએસએફ વર્લ્ડ કપ જીતી લાવી છે. મનુએ 10m એર પિસ્ટલથી વર્લ્ડ કપ જીત્યો છે.. યુવા ટેલેન્ટ મનુ વિશે ઘણું જાણીએ અને જણાવીએ…